stanford-oval/wikipedia huggingface dataset:
โคตัตสึ
ประเภท

ในปัจจุบัน เราสามารถพบโคตัตสึอยู่ 2 ประเภทด้วยกัน คือ:
ไฟฟ้า: เป็นโคตัตสึสมัยใหม่ที่ใช้ไฟฟ้า เราเรียกโคตัตสึประเภทนี้ว่า โอกิ-โคตัตสึ (ญี่ปุ่น: 置き炬燵) โดยจะติดตั้งเครื่องทำความร้อนไฟฟ้าไว้ใต้โต๊ะ ซึ่งพัฒนามาจากรูปแบบเดิมที่นำไหดินเผาร้อนไปวางไว้ภายใน
ถ่าน: เป็นโคตัตสึแบบดั้งเดิม เราเรียกโคตัตสึประเภทนี้ว่า โฮริ-โคตัตสึ (ญี่ปุ่น: 掘り炬燵) ซึ่งจะเจาะพื้นเป็นสี่เหลี่ยมจัตุรัสลึกลงไปราว 40 เซนติเมตร และนำถ่านใส่ลงไปในหลุมนี้น และปิดหลุมด้วยตะแกรง
แฮนด์บอลหญิงชิงแชมป์โลก 2023

| รายละเอียดการแข่งขัน |
| --- | --- |
ประเทศเจ้าภาพ:  เดนมาร์ก  นอร์เวย์  สวีเดน
วันที่: 30 พฤศจิกายน – 17 ธันวาคม พ.ศ. 2566
ทีม: 32 (จาก 5 สหพันธ์)
← ก่อนหน้า ถัดไป → 
การแข่งขัน แฮนด์บอลหญิงชิงแชมป์โลก 2023 จะเป็นการแข่งขันชิงแชมป์ครั้งที่ 26 ซึ่งจัดโดยสหพันธ์แฮนด์บอลนานาชาติ (IHF) ตั้งแต่วันที่ 30 พฤศจิกายน ถึง 17 ธันวาคม ค.ศ. 2023 ที่จะร่วมกันจัดโดยประเศเดนมาร์ก, นอร์เวย์ และ สวีเดน และจะเป็นครั้งที่ 3 ในประวัติศาสตร์การแข่งขันแฮนด์บอลที่มีชาติเจ้าภาพจัดการแข่งขันชิงแชมป์ร่วมกัน เป็นครั้งแรกในประเทศสวีเดน และเป็นครั้งแรกที่แข่งขันในสามประเทศ
การคัดเลือกเจ้าภาพ

หลังจากการถอนตัวของประเทศรัสเซีย ประเทศเดนมาร์ก/นอร์เวย์/สวีเดน และฮังการีได้เข้าร่วมการเสนอตัวเป็นเจ้าภาพจัดการแข่งขัน ซึ่งกลุ่มประเทศนอร์ดิก ทั้งสามได้รับคัดเลือกจากสภาไอเอชเอฟ ในการประชุมที่จัดขึ้นใน ปารีส, ประเทศฝรั่งเศส เมื่อวันที่ 28 มกราคม ค.ศ. 2017
สนามแข่งขัน

การเสนอตัวเป็นเจ้าภาพร่วมของกลุ่มประเทศนอร์ดิก มีเมืองเจ้าภาพและสนามแข่งขันรวมกัน 6 แห่งต่อไปนี้:
|  เฮิร์นนิง |  โคลดิ้ง |  ออสโล |
| --- | --- | --- |
| จิสเก้ แบงค์ บ็อกเซน ความจุ: 12,500 | ซิดแบงค์ อารีน่า ความจุ: 5,000 | ไนย์ จอร์ดัล แอมฟี ความจุ: 5,500 |

|  ทรอนด์เฮม |  มัลเมอ |  โกเธนเบิร์ก |
| ทรอนด์เฮม สเปคตรัม ความจุ: 8,800 | มัลเมอ อารีน่า ความจุ: 13,000 | สแกนดิเนเวีย ความจุ: 12,000 |
แหล่งข้อมูลอื่น

เว็บไซต์หลัก เก็บถาวร 2023-01-31 ที่ เวย์แบ็กแมชชีน
เว็บไซต์ IHF
ไฟล์ข้อความ

ไอคอนแสดงไฟล์ข้อความในไฟล์เอกซ์พลอเรอร์
ไฟล์ข้อความ เป็นไฟล์คอมพิวเตอร์ชนิดหนึ่งที่มีโครงสร้างเป็นข้อความอิเล็กทรอนิกหลายบรรทัดต่อกัน ไฟล์ข้อความหนึ่ง ๆ จะอยู่ในระบบไฟล์คอมพิวเตอร์ ท้ายไฟล์ข้อความจะมีอักขระพิเศษหนึ่งตัวหรือมากกว่า เรียกว่าเครื่องหมาย end-of-file หรือ EOF ปรากฏในท้ายบรรทัดสุดท้ายของไฟล์ข้อความ อย่างไรก็ตาม ในบางระบบปฏิบัติการ เช่น วินโดวส์ หรือลินุกซ์ จะไม่มีอักขระ EOF ปรากฏในไฟล์ข้อความ
"ไฟล์ข้อความ" หมายถึงตัวเก็บข้อมูลชนิดหนึ่ง ขณะที่ข้อความธรรมดาหมายถึงชนิดของเนื้อหา ไฟล์ข้อความสามารถบรรจุข้อความธรรมดา แต่ไม่ได้จำกัดว่าต้องเป็นเช่นนั้น
ในการอธิบายระดับทั่วไป ไฟล์คอมพิวเตอร์จะมีสองชนิด ได้แก่ ไฟล์ข้อความ และไฟล์ไบนารี
แคว้นศักดินาโชชู

| แคว้นศักดินายามางูจิ  (1862–1871) 山口藩 แคว้นศักดินาโชชู  (1600–1862) 長州藩 |
| --- | --- |
แคว้นศักดินาของญี่ปุ่น
1600 – 1871
ปราสาทฮางิในนครฮางิ
   ธง    ตราประจำตระกูลโมริ  
เมืองหลวง: ปราสาทฮางิ (1600–1862) ปราสาทยามางูจิ [ja] (1862–1871)
การปกครอง: 
ไดเมียว:  

• 1563–1623 : โมริ เทรูโมโตะ  (แรก)
• 1858–1871 : โมริ โมโตโนริ  (สุดท้าย)
 
 
ยุคทางประวัติศาสตร์: ยุคเอโดะ

• ก่อตั้ง : 1600
• การยกเลิกระบบแคว้น : 1871
 
อยู่ภายใน: 
 • แคว้น: แคว้นนางาโตะ
 
ปัจจุบันเป็นส่วนหนึ่งของ: จังหวัดยามางูจิ
แคว้นโชชู (ญี่ปุ่น: 長州藩; โรมาจิ: Chōshū han) เป็นแคว้นศักดินาของญี่ปุ่นในยุคเอโดะ ปกครองโดยไดเมียวตระกูลโมริ ตั้งอยู่ในพื้นที่ซึ่งปัจจุบันคือจังหวัดยามางูจิ ในอดีตมีเมืองหลวงคือฮางิ ซึ่งมีถิ่นที่ตั้งอยู่ที่ ปราสาทฮางิ แคว้นนางาโตะ ทำให้บางครั้งเราก็เรียกแคว้นนี้ว่า แคว้นฮางิ (ญี่ปุ่น: 萩藩; โรมาจิ: Hagi-han)
จังหวัดยามางูจิ (ญี่ปุ่น: 山口県; โรมาจิ: Yamaguchi-ken) เป็นจังหวัดในประเทศญี่ปุ่นในภูมิภาคชูโงกุบนเกาะฮนชูมีเมืองยามางูจิเป็นเมืองหลวงของจังหวัด แต่เมืองใหญ่ที่สุดคือ ชิโมโนเซกิ แคว้นนี้มีบทบาทสำคัญในการฟื้นฟูพระราชอำนาจขององค์จักรพรรดิ และร่วมโค่นล้มรัฐบาลโชกุนโทกูงาวะ ทำให้มีบุคคลจากแคว้นนี้มากมายที่ได้เป็นใหญ่เป็นโตในรัฐบาลและกองทัพจักรวรรดิญี่ปุ่น อาทิ ยามางาตะ อาริโตโมะ, เทราอูจิ มาซาตาเกะ และโคดามะ เก็นตาโร
รายชื่อเจ้าผู้ครองแคว้นโชชู

| ลำดับที่ | ชื่อ | ดำรงตำแหน่ง |
| --- | --- | --- |
| 1 | โมริ เทรูโมโตะ | 1600-1623 |
| 2 | โมริ ฮิเดนาริ | 1623-1651 |
สายตระกูลโมริ (เจ้าแคว้นโชชู)

โมริ โมโตนาริ (1497-1571)
ทากาโมโตะ (1523-1563)
1.โมริ เทรูโมโตะ เจ้าผู้ครองที่ 1 (1553-1625, 1600-1625)
2. โมริ ฮิเดนาริ เจ้าผู้ครองที่ 2 (1595-1651, 1625-1651)
3.โมริ สึนาฮิโระ เจ้าผู้ครองที่ 3 (1639-1689, 1651-1682)
4. โมริ โยชิฮิโระ เจ้าผู้ครองที่ 4 (? -1694, 1694-1707)
ไอดอล

ไอดอล (idol) อาจหมายถึง
ไอดอลญี่ปุ่น
ไอดอลเกาหลีใต้
เน็ตไอดอล
ไอดอล (เพลงบีทีเอส)
Idol ในภาษาอังกฤษ บางบริบทอาจหมายความถึงเทวรูป
เวลาสุริยคติ

ภาพที่อธิบายให้เห็นว่าวันสุริยคติ (เวลาในการเคลื่อนจาก 1 ไป 3) ยาวกว่าวันดาราคติ (เวลาในการเคลื่อนจาก 1 ไป 2)
เวลาสุริยคติ หรือ เวลาสุริยะ (solar time) เป็นระบบเวลาที่ถือว่าเที่ยงวันคือเวลาที่ดวงอาทิตย์ขึ้นถึงจุดสูงสุดบนทรงกลมท้องฟ้า หรือก็คือเมื่อผ่านเส้นเมริเดียนท้องฟ้า จากการสังเกตการณ์การเคลื่อนที่ของดวงอาทิตย์จากบนพื้นโลก
ระยะเวลาระหว่างที่ดวงอาทิตย์เคลื่อนผ่านเส้นเมริเดียนท้องฟ้า 2 ครั้งเมื่อมองจากผู้สังเกตการณ์บนโลกจะเรียกว่า วันสุริยคติ (solar day) ซึ่งจะยาวกว่าวันดาราคติซึ่งพิจารณาการเคลื่อนที่เทียบกับดาวฤกษ์ที่อยู่ห่างไกล
เวลาสุริยคติปรากฏ

เวลาสุริยคติปรากฏ (apparent solar time) หรือเวลาสุริยคติจริง (true solar time) คือเวลาสุริยคติที่ยืนพื้นตามวันสุริยคติปรากฏ (apparent solar day) โดยวันสุริยคติปรากฏคือช่วงระยะเวลาระหว่างที่เห็นดวงอาทิตย์เคลื่อนผ่านเส้นเมริเดียน 2 ครั้งในแต่ละวันตามที่ปรากฏจริง ๆ สามารถวัดเวลาสุริยคติปรากฏได้โดยใช้นาฬิกาแดด ความยาวของวันสุริยคติปรากฏในแต่ละวันของปีจะไม่เท่ากัน เปลี่ยนไปเรื่อย ๆ
| วันที่ | ระยะเวลาสุริยคติปรากฏ |
| --- | --- |
11 กุมภาพันธ์: 24 ชั่วโมง
26 มีนาคม: 24 ชั่วโมง − 18.1 วินาที
14 พฤษภาคม: 24 ชั่วโมง
19 มิถุนายน: 24 ชั่วโมง + 13.1 วินาที
25/26 กรกฎาคม: 24 ชั่วโมง
16 กันยายน: 24 ชั่วโมง − 21.3 วินาที
2/3 พฤศจิกายน: 24 ชั่วโมง
22 ธันวาคม: 24 ชั่วโมง + 29.9 วินาที
ในสังคมสมัยใหม่ที่นาฬิกาถูกใช้กันอย่างแพร่หลายนั้นแทบไม่มีการใช้เวลาสุริยคติปรากฏอีกต่อไปแล้ว แต่ในระบบการก่อสร้างที่ต้องคำนึงถึงการทับแสงอาทิตย์นั้นยังต้องใช้เวลาดวงอาทิตย์ปรากฏอยู่
ความยาวของวันสุริยคติปรากฏจะแตกต่างกันไปตลอดทั้งปีด้วยเหตุผลสองประการ ประการแรก เนื่องจากวงโคจรของโลกมีลักษณะเป็นวงรี ไม่ใช่วงกลม โลกจึงโคจรเร็วใกล้ที่จุดใกล้ดวงอาทิตย์ และเคลื่อนที่ช้าที่จุดไกลดวงอาทิตย์ ซึ่งเป็นไปตามกฎของเค็พเพลอร์ ประการที่สอง เนื่องจากแกน โลกเอียง โดยปกติแล้วดวงอาทิตย์จะไม่เคลื่อนที่ผ่านกึ่งกลางเส้นศูนย์สูตรของโลก แต่จะดูเหมือนว่าเคลื่อนโดยทำมุมห่างจากแนวเส้นศูนย์สูตรต่างไปตามเวลาตลอดปี กล่าวอีกนัยหนึ่งคือ สุริยวิถีไม่ตรงกับ เส้นศูนย์สูตรท้องฟ้า แต่จะตัดกับเส้นศูนย์สูตรท้องฟ้าโดยทำมุมเอียงเท่ากับความเอียงของแกนโลก ดังนั้นจึงทำให้ดวงอาทิตย์ดูเหมือนจะเคลื่อนที่เร็วขึ้นเมื่ออยู่ห่างจากเส้นศูนย์สูตรท้องฟ้า และช้าลงเมื่อเข้าใกล้เส้นศูนย์สูตรท้องฟ้า (ดูเพิ่มที่ ปีสุริยคติ) ด้วยเหตุผลเหล่านี้ วันสุริยคติปรากฏในเดือนมีนาคม (วันที่ 26-27) และกันยายน (วันที่ 12-13) จึงสั้นกว่าในเดือนมิถุนายน (วันที่ 18-19) และธันวาคม (วันที่ 20-21)
เวลาสุริยคติเฉลี่ย

เวลาสุริยคติเฉลี่ย (mean solar time) หมายถึงเวลาที่ถูกกำหนดโดยนาฬิกาที่เสถียรในอุดมคติที่ปรับให้เข้ากับค่าเฉลี่ยของเวลาสุริยคติปรากฏ โดยยืนพื้นตามการสังเกตการเคลื่อนที่ในรอบวันของดาวฤกษ์
อย่างไรก็ตาม หากคิดโดยละเอียดแล้ว เวลาสุริยคติเฉลี่ยจริง ๆ ก็ยังมีความไม่คงที่แน่นอนเนื่องจากผลกระทบของแรงน้ำขึ้นลง โดยในปี 2013 ค่าเฉลี่ยของเวลา 1 วันตามเวลาสุริยคตินั้นมีความยาวนานกว่า 86,400 วินาที (=24 ชั่วโมง) ไปประมาณ 1–2 มิลลิวินาที
เมื่อเทียบกับวันสุริยคติเฉลี่ยแล้ว วันสุริยคติปรากฏอาจสั้นกว่าอยู่ 22 วินาที หรือนานกว่า 29 วินาที ขึ้นอยู่กับฤดูกาล เนื่องจากมีทั้งวันที่สั้นและยาวต่อเนื่องกันไป ความแตกต่างสูงสุดระหว่างทั้งสองค่านี้เมื่อดูตลอด 1 ปีคืออาจมากสุดที่เร็วกว่าประมาณ 17 นาทีและช้าสุดที่ช้ากว่าประมาณ 14 นาที
ความแตกต่างระหว่างเวลาสุริยคติปรากฏและเวลาสุริยคติเฉลี่ยนั้นเรียกว่าสมการเวลา
ประวัติศาสตร์

ในอดีตมีการใช้วิธีการต่าง ๆ เพื่อจำลองเวลาสุริยคติเฉลี่ย ที่ใช้ในยุคแรกสุดคือ นาฬิกาน้ำ ซึ่งใช้มาตลอดเวลาประมาณ 4 พันปีตั้งแต่กลาง สหัสวรรษที่ 2 ก่อนคริสตกาลมาจนถึงต้นคริสต์สหัสวรรษที่ 2 ก่อนกลางคริสต์สหัสวรรษที่ 1 นาฬิกาน้ำถูกตั้งให้ตรงกับวันสุริยคติปรากฏ ดังนั้นจึงไม่มีข้อได้เปรียบเมื่อเทียบกับแบบที่ใช้เงาที่เกิดจากเข็มของนาฬิกาแดด นอกจากการที่สามารถใช้ได้ในเวลากลางคืนที่ไม่มีแสงแดด
อย่างไรก็ตาม เป็นที่ทราบกันดีตั้งแต่ยุคนั้นแล้วว่าดวงอาทิตย์เคลื่อนไปทางทิศตะวันออกตามสุริยวิถีเมื่อเทียบกับดาวฤกษ์ที่อยู่นิ่ง ดังนั้น ตั้งแต่กลางสหัสวรรษที่ 1 เป็นต้นมา การเคลื่อนที่ในรอบวันของดาวฤกษ์จึงถูกนำมาใช้เพื่อกำหนดเวลาสุริยคติเฉลี่ย โดยมีการเปรียบเทียบระหว่างเวลาในนาฬิกากับการเคลื่อนที่ของดาวฤกษ์ นักดาราศาสตร์ชาวบาบิโลนรู้สมการของเวลาและได้ทำการปรับแก้มัน พวกเขายังรู้วัฏจักรของดาวฤกษ์ที่แตกต่างจากดวงอาทิตย์ ซึ่งก็คือเวลาดาราคติ และใช้เวลาดาราคติเพื่อระบุเวลาดวงอาทิตย์เฉลี่ยได้แม่นยำกว่านาฬิกาน้ำ ตั้งแต่นั้นมา เวลาเฉลี่ยดวงอาทิตย์ในอุดมคติถูกนำมาใช้เพื่ออธิบายการเคลื่อนที่ของดาวเคราะห์ ดวงจันทร์ และดวงอาทิตย์
จนกระทั่งต้นศตวรรษที่ 20 นาฬิกาจักรกลมีความแม่นยำเทียบเท่ากับนาฬิกาดาวฤกษ์ตามธรรมชาติ โดยอิงตามการหมุนของโลก ในปี 1928 แนวคิดที่อ้างถึงเวลาอ้างอิงทั่วไปที่ไม่ขึ้นกับลองจิจูดได้นำไปสู่เวลามาตรฐานกรีนิช และเวลาสากลซึ่งได้นิยามอย่างชัดเจนให้เป็นเวลาซึ่งเริ่มคำนวณจากเที่ยงคืนที่กรีนิช และในปี 1935 ได้ถูกกำหนดให้ใช้สากลทั่วโลก ทุกวันนี้แม้ว่านาฬิกาอะตอมในปัจจุบันจะแม่นยำและคงที่มากกว่าการหมุนของโลกมาก แต่การสังเกตการเคลื่อนที่ของดาวฤกษ์ยังคงใช้ในการกำหนดเวลาสากล (UT1) ในความเป็นจริง ตั้งแต่ช่วงปลายคริสต์ทศวรรษ 1900 เป็นต้นมา การหมุนของโลกได้ถูกกำหนดขึ้นสำหรับกลุ่มของแหล่งคลื่นวิทยุนอกทางช้างเผือก และอัตราการหมุนนี้จะคูณด้วยค่าคงที่เพื่อแปลงเป็นเวลาสากล (UT1) แม้ว่าเวลาสากลเชิงพิกัด (UTC) ในปัจจุบันจะอิงตามเวลาอะตอมระหว่างประเทศ แต่ก็มีการปรับเปลี่ยนโดยการใส่อธิกวินาที เพื่อให้ความแตกต่างน้อยกว่า 0.9 วินาทีเพื่อให้ใกล้เคียงกับเวลาสากล (UT1)
เวลารัฐคติและเวลาเชิงดาราศาสตร์

ในอดีต เวลาสุริยคติที่ใช้ในทางดาราศาสตร์จะใช้เวลาเที่ยงวันเป็นเขตแบ่งเวลา นั่นคือวันที่จะเปลี่ยนเมื่อถึงตอนเที่ยงวัน เรียกระบบเวลาแบบนี้ว่า "เวลาเชิงดาราศาสตร์" (astronomical time) เนื่องจากวันที่ไม่เปลี่ยนแปลงในเวลาเที่ยงคืน จึงสะดวกสำหรับการสังเกตและบันทึกทางดาราศาสตร์ในเวลากลางคืน ปโตเลมี นักดาราศาสตร์ในยุคกรีซโบราณเป็นคนเริ่มใช้เวลาเชิงดาราศาสตร์นี้
ในทางกลับกันจะเรียกเวลาที่ใช้เที่ยงคืนเป็นจุดแบ่งวันว่า เวลารัฐคติ
เนื่องจากการใช้เวลาเชิงดาราศาสตร์มีแนวโน้มที่จะทำให้เกิดความเข้าใจผิดในสังคมทั่วไป ดังนั้นในทางดาราศาสตร์เองก็ถูกยกเลิกการใช้ตั้งแต่วันที่ 1 มกราคม 1925 และใช้เป็นระบบเวลารัฐคติทั้งหมด
อย่างไรก็ตาม เที่ยงวันยังคงถูกกำหนดให้เป็นจุดเริ่มต้นของวันจูเลียน
อ่านเพิ่ม

วัน
ปีสุริยคติ
อธิกวินาที
เวลามาตรฐานกรีนิช
เวลา
วันดาวอังคาร
โรงเรียนอิสลาฮียะห์

โรงเรียนอิสลาฮียะห์เป็นโรงเรียนเอกชนสอนศาสนาอิสลาม ประเภท 15(1) สังกัดสำนักงานคณะกรรมการ การศึกษาเอกชน กระทรวงศึกษาธิการ โดยมี ดร.ญีฮาด บูงอตาหยงเป็นโต๊ะครู และผู้รับใบอนุญาตตามใบอนุญาต เลขที่ 1/2533 
โรงเรียนอิสลาฮียะห์เป็นโรงเรียนประจำ ที่มีทั้งนักเรียนชายและนักเรียนหญิง ซึ่งแยกบริเวณชายและหญิง อย่างชัดเจน ภายใต้การบริหารของคณะกรรมการ ระบบการบริหารชุดเดียวกัน
โรงเรียนอิสลาฮียะห์ได้เปิดทำการในสองหลักสูตร คือ วิชาศาสนาอิสลาม และ วิชาสามัญ ซึ่งในส่วนของวิชาศาสนา นั้นจะเริ่มตั้งแต่เวลา 8.00 - 12.00 น. วิชาสามัญจะเริ่มตั้งแต่เวลา 13.00 - 17.00 น. เรียนตั้งแต่วันเสาร์ จนถึงวัน พฤหัสบดี จำนวน 6 วัน หยุดเฉพาะวันศุกร์ นักเรียนทุกคนจะได้รับการศึกษาทั้งศาสนาอิสลามและวิชาสามัญ โดยภาคเรียนที่ 1 เริ่มตั้งแต่วันที่ 16 พฤษภาคม จนถึงวันที่ 1 ตุลาคม และภาคเรียนที่ 2 เริ่มตั้งแต่วันที่ 1 พฤศจิกายน จนถึงวันที่ 31 มีนาคม
นักเรียนโรงเรียนอิสลาฮียะห์ทุกคนจะต้องสวมชุดยูนิฟอร์มซึ่งเป็นไปตามหลักของศาสนาอิสลาม นักเรียนทุกคน จะได้รับการดูแลเอาใจใส่เป็นอย่างดีในหอพักของโรงเรียนซึ่งมีบริเวณที่ร่มรื่นและปลอดภัย นักเรียนจะได้รับ การอนุญาตให้กลับบ้านในทุกๆหนึ่งเดือน
สีประจำโรงเรียน คือ สีเขียว และขาว
จำนวนนักเรียน
โรงเรียนอิสลาฮียะห์เปิดทำการสอนให้ทั้งเด็กผู้ชายและเด็กผู้หญิงในแต่ละปีดังนี้ 
2540 520 คน
2541 630 คน
2542 701 คน
ไอซ์เบียร์

ไอซ์เบียร์ (Ice beer) เป็นเบียร์ที่หลังจากเสร็จสิ้นกระบวนการหมักแล้ว เบียร์จะได้รับการทำให้เย็นจนน้ำเริ่มแข็งตัวเป็นเกล็ด ในขณะที่แอลกอฮอล์ซึ่งมีอุณหภูมิของการเยือกแข็งที่ต่ำกว่านั้นยังอยู่ในสถานะของเหลว แล้วจึงกรองเอาเกล็ดน้ำแข็งออกเหลือส่วนที่เป็นของเหลว จึงได้เบียร์ที่มีแอลกอฮอล์เข้มข้นกว่า แต่เบียร์นั้นจะสูญเสียรสชาติเนื่องจากยีสต์และส่วนโปรตีนต่าง ๆ นั้นจะถูกกรองออกไปกับน้ำแข็งด้วย
ไอซ์เบียร์นั้นได้ใช้เพื่อเป็นจุดขายในตลาดเบียร์ ในลักษณะเดียวกับ ไลท์เบียร์ ซึ่งประสบผลสำเร็จก่อนหน้านี้ แต่ในการผลิตบริษัทต่าง ๆ ได้ใช้ทางลัดในการผลิด โดยทำให้เบียร์แข็งตัว แล้วก็ปล่อยให้เกล็ดน้ำแข็งละลาย ก่อนที่จะดำเนินการตามกระบวนการปกติ จึงทำให้ชื่อของเบียร์นั้นเสียภาพพจน์ในสายตาของผู้บริโภค ซึ่งทำให้เบียร์ชนิดนี้ไม่ค่อยประสบผลสำเร็จทางการตลาดเท่าที่ควร
เป็นเรื่องเล่าลือกันว่า ไอซ์เบียร์นั้นคิดค้นขึ้นโดยไม่ได้ตั้งใจในระหว่างงานฉลอง ออคโทเบอร์เฟสต์ (Oktoberfest) ในเยอรมนี โดยในปีหนึ่งซึ่งมีอากาศเย็นเป็นพิเศษทำให้ บ็อคเบียร์ ซึ่งเป็นเบียร์ที่ใช้ในงานฉลองนั้นแข็งตัว ซึ่งผู้ดื่มได้สังเกตถึงรสชาติที่แตกต่างนี้ และ เรียกเบียร์นี้ว่า Eisbock
เทศบาลเมืองกันทรลักษ์

| เทศบาลเมืองกันทรลักษ์ |
| --- | --- |
เทศบาลเมือง
   ตรา
คำขวัญ: กันทรลักษ์เมืองน่าอยู่ คนมีความรู้คู่คุณธรรม ก้าวนำด้านการท่องเที่ยวและเศรษฐกิจ ทุกชีวีอยู่ดีมีสุข
ทม.กันทรลักษ์ที่ตั้งของเทศบาลเมืองกันทรลักษ์
พิกัด: 14°39′12″N 104°37′40″E﻿ / ﻿14.65333°N 104.62778°E﻿ / 14.65333; 104.62778
ประเทศ:  ไทย
จังหวัด: ศรีสะเกษ
อำเภอ: กันทรลักษ์
จัดตั้ง:  พ.ศ. 2499 (สุขาภิบาลน้ำอ้อม)  พ.ศ. 2542 (ทต.กันทรลักษ์)  พ.ศ. 2547 (ทม.กันทรลักษ์) 
การปกครอง
 • นายกเทศมนตรี: สงวนศักดิ์ ชโลธร
พื้นที่
 • ทั้งหมด: 8.68 ตร.กม. (3.35 ตร.ไมล์)
ประชากร (2560)
 • ทั้งหมด: 18,795 คน
 • ความหนาแน่น: 2,165.32 คน/ตร.กม. (5,608.2 คน/ตร.ไมล์)
รหัส อปท.: 04330401
ที่อยู่ สำนักงาน: สำนักงานเทศบาลเมืองกันทรลักษ์ เลขที่ 555 หมู่ที่ 14 ถนนกันทรลักษ์-ศรีสะเกษ ตำบลหนองหญ้าลาด อำเภอกันทรลักษ์ จังหวัดศรีสะเกษ 33110
โทรศัพท์: 0 4566 3480
โทรสาร: 0 4566 3480
เว็บไซต์: kantharalak.go.th
 ส่วนหนึ่งของสารานุกรมประเทศไทย
เทศบาลเมืองกันทรลักษ์ เป็นเทศบาลเมืองแห่งหนึ่งที่ตั้งอยู่ในอำเภอกันทรลักษ์ จังหวัดศรีสะเกษ ครอบคลุมพื้นที่บางส่วนของตำบลน้ำอ้อมและบางส่วนของตำบลหนองหญ้าลาด
เทศบาลเมืองกันทรลักษ์ เดิมมีฐานะเป็นสุขาภิบาล ตามประกาศกระทรวงมหาดไทย เมื่อวันที่ 8 พฤศจิกายน พ.ศ. 2499 และได้รับการยกฐานะเป็นเทศบาลตำบล ใน พ.ศ. 2542 และเป็นเทศบาลเมืองในวันที่ 8 มีนาคม พ.ศ. 2547
ประวัติ

เทศบาลเมืองกันทรลักษ์ เดิมได้จัดตั้งเป็น "สุขาภิบาล" ตามประกาศกระทรวงมหาดไทย เมื่อวันที่ 5 พฤศจิกายน พ.ศ. 2499 ได้เปลี่ยนแปลงฐานะเป็น "เทศบาลตำบลกันทรลักษ์" เมื่อวันที่ 25 พฤษภาคม พ.ศ. 2542 และได้เปลี่ยนแปลงฐานะเป็น "เทศบาลเมืองกันทรลักษ์" วันที่ 8 มีนาคม พ.ศ. 2547 โดยเป็น1ใน2 ของเทศบาลเมืองในจังหวัดศรีสะเกษ และเป็น 1ใน20ของเทศบาลในจังหวัดศรีสะเกษ
ภูมิศาสตร์

เทศบาลเมืองกันทรลักษ์ตั้งอยู่ใกล้บริเวณหุบเขาพระวิหาร สภาพดินเหมาะแก่การเกษตรกรรม สามารถปลูกผลไม้ได้หลายชนิด เช่น ทุเรียน เงาะ เป็นต้น เทศบาลเมืองกันทรลักษ์มีอาณาเขตติตต่อ ดังนี้
ทิศเหนือ ติดต่อกับบ้านหนองเขื่อง ตำบลน้ำอ้อม และบ้านแก ตำบลหนองหญ้าลาด
ทิศใต้ ติดต่อกับบ้านประทาย ตำบลทุ่งใหญ่ บ้านห้วยพอก ตำบลหนองหญ้าลาด และบ้านโนนม่วงใต้ ตำบลหนองหญ้าลาด
ทิศตะวันออก ติดต่อกับบ้านนาตาล ตำบลเวียงเหนือ
ทิศตะวันตก ติดต่อกับบ้านกระบี่ ตำบลหนองหญ้าลาด และบ้านป่าไม้พัฒนา ตำบลหนองหญ้าลาด
ตราสัญลักษณ์

ดอกลำดวน หมายถึง ดอกไม้ประจำจังหวัดศรีสะเกษ ที่มีเป็นจำนวนมาก ณ สวนสมเด็จพระศรีนครีนทราบรมราชชนนี บ่อบอกถึง ความร่วมเย็นและการอยู่ดีมีสุขของประชาชนเขตเทศบาล
รวงข้าวคล้องกัน หมายถึง ความสมบูรณ์ของพืชพันธุ์ธัญญาหาร ความสามัคคีของ คนในเขตเทศบาลเมืองกันทรลักษ์
ปราสาท หมายถึง ปราสาทเขาพระวิหาร
บันไดนาคขึ้นสู่ช่องประตูปราสาทเขาพระวิหาร หมายถึง เทศบาลเมืองกันทรลักษ์ เป็นสถานที่ที่ มีเปรียบเสมือนเป็นประตูสู่เขาพระวิหารเพราะเมื่อจะ ท่องเที่ยวปราสาทจะต้องผ่านเทศบาล
พระอาทิตย์ส่องรัศมี หมายถึง เมื่ออยู่ภายในเทศบาลเมืองกันทรลักษ์ จะมีความอบอุ่น ความปลอดภัย ความสว่างไสว ความโอบอ้อมอารี เปรียบประหนึ่งดวงอาทิตย์ให้ความอบอุ่น แก่มนุษย์โลก
ประชากรและชุมชน

จำนวนประชากรในเขตเทศบาลโดยประมาณ 18,987 คน ชาย 9,214 คน หญิง 9,773 คน (ข้อมูล ณ สิงหาคม 2560) แบ่งเขตการปกครองเป็น 21 ชุมชน ได้แก่
| --- | --- |
 ตำบลน้ำอ้อม ชุมชนน้ำอ้อมเหนือ  ชุมชนน้ำอ้อมใต้  ชุมชนหนองกวางดีด  ชุมชนราษฎร์พัฒนา  ชุมชนศิริพัฒนา  ชุมชนชิดบัญชา  ชุมชนตลาดเทศบาล 1  ชุมชนสว่างร่วม ใจสามัคคี  ชุมชนสว่างสุขใจ  ชุมชนสว่างก้าวหน้า  ชุมชนหนองโปร่งพัฒนา  ชุมชนก้าวหน้าสามัคคี:  ตำบลหนองหญ้าลาด ชุมชนบกศรีหลักเมือง  ชุมชนหนองหญ้าลาด 1  ชุมชนหนองหญ้าลาด 2  ชุมชนเมืองทอง  ชุมชนวัดโนนม่วง  ชุมชนน้ำอ้อมน้อยพัฒนา  ชุมชนบกใต้พัฒนา  ชุมชนป่าไม้พัฒนา  ชุมชนเอื้ออาทรกันทรลักษ์
ประชากรและชุมชน > ศาสนา

ภายในเขตเทศบาลเมืองกันทรลักษ์
| 0 | 1 | 2 |
| --- | --- | --- |
|  มีวัดพุทธ 5 แห่งคือ วัดศิริวราวาส  วัดน้ำอ้อม  วัดโนนม่วง  วัดสว่าง  วัดป่าไม้พัฒนา |  |  มีศาลเจ้า 1 แห่งคือ  ศาลเจ้ากันทรลักษ์  มีสถานธรรม 1 แห่งคือ สถานธรรมไท่ห่าว   |
เศรษฐกิจ

อำเภอกันทรลักษ์ เป็นเมืองเศรษฐกิจแห่งหนึ่งของจังหวัด รายได้ส่วนใหญ่ของประชาชนมาจากการกสิกรรม การเกษตร เพราะเป็นพื้นที่อุดมสมบูรณ์ ปลูกผลไม้ได้หลายชนิด เช่น เงาะ ทุเรียน ฝรั่ง ชมพู่ องุ่น มะพร้าว กล้วย ข้าวโพด มะขามหวาน แตงโม หอม กระเทียม และอื่นๆ รองลงมาคือ การปศุสัตว์ และแปรรูปสินค้าทางการเกษตร
เศรษฐกิจ > สถาบันการเงิน

| --- | --- |
 ธนาคาร ธนาคารกรุงเทพ  ธนาคารกรุงศรีอยุธยา  ธนาคารกรุงไทย  ธนาคารกสิกรไทย  ธนาคารเพื่อการเกษตรและสหกรณ์การเกษตร สาขาสินประดิษฐ์  ธนาคารเพื่อการเกษตรและสหกรณ์การเกษตร สาขาถนนพระวิหาร  ธนาคารไทยพาณิชย์  ธนาคารออมสิน  ธนาคารไทยเครดิต เพื่อรายย่อย:  บริษัทประกันชีวิต บริษัทเมืองไทยประกันชีวิต  บริษัทไทยประกันชีวิต  บริษัทไทยสมุทรประกันชีวิต  บริษัท American International Assurance
เศรษฐกิจ > ตลาดและศูนย์การค้า

| --- | --- |
 ตลาด ตลาดเทศบาล 1(ปิดทำการ)  ตลาดเม่งอุย  ตลาดเมืองทอง  ตลาดมนตรี  ตลาดเย็นบ้านบก  ตลาดทันใจ  ตลาดบารมี:  ศูนย์การค้า ชวนสมัย  ทวีกิจพลาซ่า  น้ำฟ้า  กันทรลักษ์พลาซ่า  มาทวี พลาซ่า  เทสโก้ โลตัส ดีพาร์ทเม้นท์สโตร์ สาขากันทรลักษ์
การขนส่ง

เมืองกันทรลักษ์ มีเส้นทางติดต่อกับจังหวัดใกล้เคียง รวมทั้งอำเภอต่าง ๆ ในจังหวัดศรีสะเกษ โดยทางรถยนต์ คือ
ทางหลวงแผ่นดินหมายเลข 24 (ติดต่อกับอำเภอเบญจลักษ์-อำเภอขุนหาญ-อำเภอไพรบึง และ อำเภอขุขันธ์)
ทางหลวงแผ่นดินหมายเลข 221 (ติดต่อกับตัวเมืองจังหวัดศรีสะเกษ-อำเภอพยุห์-อำเภอศรีรัตนะ-อำเภอกันทรลักษ์ (เขตเทศบาลเมืองกันทรลักษ์) -อุทยานแห่งชาติเขาพระวิหาร)
ทางหลวงแผ่นดินหมายเลข 2085 (จากอำเภอเบญจลักษ์)
ทางหลวงแผ่นดินหมายเลข 2248 (ติดต่อกับอำเภอขุนหาญ-จังหวัดอุบลราชธานี)
การศึกษา

| 0 | 1 | 2 |
| --- | --- | --- |
|  โรงเรียนในสังกัดเทศบาล โรงเรียนเทศบาล 1 (อนุบาลบ้านป่าไม้) ศูนย์พัฒนาเด็กเล็กในสังกัดเทศบาล ศูนย์พัฒนาเด็กเล็กวัดโนนม่วง  ศูนย์พัฒนาเด็กเล็กวัดสว่าง  ศูนย์พัฒนาเด็กเล็กบ้านน้ำอ้อม (84 พรรษา)  ศูนย์พัฒนาเด็กเล็กบ้านป่าไม้ (ตั้งอยู่ในโรงเรียนเทศบาล 1)  ศูนย์พัฒนาเด็กเล็กหนองหญ้าลาด |  โรงเรียนประถมศึกษา โรงเรียนอนุบาลดำรงราชานุสรณ์  โรงเรียนอรจันทร์วิทยา  โรงเรียนมารีย์อุปถัมภ์  โรงเรียนบ้านสว่าง  โรงเรียนบ้านหนองหญ้าลาด |  โรงเรียนมัธยมศึกษา โรงเรียนกันทรลักษ์วิทยา วิทยาลัย -มหาวิทยาลัย วิทยาลัยเทคนิคกันทรลักษ์  วิทยาลัยเทคโนโลยีศรีสะเกษบริหารธุรกิจ (กันทรลักษ์)   |
สถานที่น่าสนใจ > ศาลหลักเมืองกันทรลักษ์

ตั้งอยู่ที่บ้านบก หมู่ที่ 1 ตำบลหนองหญ้าลาด การเดินทาง เริ่มจากตัวจังหวัดศรีสะเกษถึงอำเภอกันทรลักษ์ ระยะทางประมาณ 65 กิโลเมตร บริเวณสี่แยกทางไป เขาพระวิหาร จะมองเห็นศาลหลักเมืองกันทรลักษ์ ศาลหลักเมืองกันทรลักษ์ ได้ประกอบพิธีวางศิลาฤกษ์เมื่อวันที่ 19 มีนาคม พ.ศ. 2542 และก่อสร้างแล้วเสร็จ โดยประกอบพิธีอัญเชิญหลักเมืองมาประดิษฐาน เมื่อวันที่ 29 มกราคม พ.ศ. 2548 ศาลหลักเมืองนี้ มีชื่อว่า "เจ้าพ่อศรีศักดิ์หลักเมือง" เป็นสถานที่ศักดิ์สิทธิ์และเป็นที่สักการะของประชาชน มีความสวยงาม เด่นเป็นสง่า คู่บ้านคู่เมืองอำเภอกันทรลักษ์ สามารถเที่ยวชมและกราบไหว้สักการะได้ตลอดปี และยังเป็นสถานที่พักผ่อนหย่อนใจและสถานที่ออกกำลังกายด้วย
สถานที่น่าสนใจ > สวนสาธารณะหนองกวางดีด

สวนสาธารณะหนองกวางดีดตั้งอยู่ที่ชุมชนหนองกวางดีด หมู่ที่ 5 ตำบลน้ำอ้อม การเดินทางเริ่มจากตัวจังหวัดศรีสะเกษถึงอำเภอกันทรลักษ์ ระยะทางประมาณ 65 กิโลเมตร เดินทางโดยถนนสินประดิษฐ์ถึงสี่แยกไฟแดง เลี้ยวขวาเข้าสวนสาธารณะหนองกวางดีด สภาพโดยทั่วไปเป็นสวนสาธารณะที่อยู่ในกลางเมืองกันทรลักษ์ ถือได้ว่าเป็นปอดของชาวอำเภอ มีบรรยากาศสวยงามร่มรื่น เหมาะสำหรับเป็นที่พักผ่อนหย่อนใจ ออกกำลังกาย และใช้เป็นสถานที่จัดงานประเพณีลอยกระทงเทศบาลเมืองกันทรลักษ์ ท่องเที่ยวได้ตลอดปี
สถานที่น่าสนใจ > พระอนุสาวรีย์ สมเด็จฯ กรมพระยาดำรงราชานุภาพ

พระอนุสาวรีย์ สมเด็จฯ กรมพระยาดำรงราชานุภาพ ขนาดเท่าพระองค์จริงแบบครึ่ง ได้รับประทานจากหม่อมเจ้ามารยาตรภัญญา ดิศกุล พระธิดาประธานมูลนิธิสมเด็จฯ กรมพระยาดำรงราชานุภาพ เมื่อปี พ.ศ. 2528 ตั้งอยู่ในบริเวณโรงเรียนอนุบาลดำรงราชานุสรณ์ อำเภอกันทรลักษ์ จังหวัดศรีสะเกษ เนื้อที่ประมาณ 1 ไร่ สร้างเสร็จในปี พ.ศ. 2531 ด้วยเงินบริจาค จำนวน 600,000 บาท สมเด็จพระเทพรัตราชสุดาฯ สยามบรมราชกุมารี ได้เสด็จเป็นองค์ประธานประกอบพิธีเปิด พระอนุสาวรีย์แห่งนี้เมื่อวันที่ 9 สิงหาคม 2531 ได้รับการดูแลบำรุงรักษาจากเทศบาลเมืองกันทรลักษ์ โรงเรียนอนุบาลดำรงราชานุสรณ์และกรรมการ มูลนิธิดำรงราชานุสรณ์ อำเภอกันทรลักษ์ได้ประกอบพิธีสักการะสดุดีเทิดพระเกียรติ ในวันที่ 1 ธันวาคม ของทุกปีเช่นเดียวกับที่กระทรวงมหาดไทยและราชสกุล “ดิสกุล”
สถานที่น่าสนใจ > ผามออีแดง

ผามออีแดง ตั้งอยู่ในพื้นที่อุทยานแห่งชาติเขาพระวิหาร ตำบลเสาธงชัย อำเภอกันทรลักษ์ จังหวัดศรีสะเกษ อยู่บริเวณใกล้เคียงกับทางเดินขึ้นปราสาทเขาพระวิหาร เป็นหน้าผาสูงชันกั้นเขตแดนประเทศไทยกับประเทศกัมพูชา ตลอดแนวผามออีแดงมีระยะประมาณ 300 เมตร เป็นจุดชมวิวที่มองเห็นทัศนียภาพของแผ่นดินประเทศกัมพูชาที่อยู่ต่ำลงไปอย่างเป็นมุมกว้าง มีฝูงค้างคาวในยามพระอาทิตย์ตกดิน บริเวณใกล้เคียงมีเส้นทางศึกษาธรรมชาติ ชมโบราณสถานสถูปคู่รูปทรงสี่เหลี่ยมลูกบาศก์ ส่วนบนกลมข้างในเป็นโพรง สำหรับบรรจุสิ่งของสร้างด้วยหินทรายแดง ขนาดกว้าง 1.93 เมตร ยาว 4.2 เมตร ซึ่งเชื่อกันว่าเป็นสัญลักษณ์ของความอุดมสมบูรณ์
ไอ้หนูแข้งทอง

| --- | --- |
ไอ้หนูแข้งทอง
ホイッスル! (Hoissuru!)
ชื่อภาษาอังกฤษ: Whistle!
แนว: กีฬา
มังงะ
เขียนโดย: ไดซูเกะ ฮิงูจิ
สำนักพิมพ์: ชูเอชะ   เนชั่น แอดดูเทนเม้นท์
สำนักพิมพ์ภาคภาษาอังกฤษ: อเมริกาเหนือ Viz Media
ในเครือ: จัมพ์คอมิกส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 9 มีนาคม 1998 – 21 ตุลาคม 2002
จำนวนเล่ม: 24
อนิเมะโทรทัศน์
กำกับโดย: ฮิโรชิ ฟูกูโตมิ
เขียนบทโดย: ชุนอิจิ ยูกิมูโระ
ดนตรีโดย: โทชิฮิโกะ ซาฮาชิ
สตูดิโอ: Studio Comet
เครือข่าย: Animax
ฉาย:  5 พฤษภาคม 2002  –  3 กุมภาพันธ์ 2003
ตอน: 39
เกม
Whistle!: Fuki Nukeru Kaze
ผู้จัดจำหน่าย: โคนามิ
แนว: กีฬา
แพลตฟอร์ม: PlayStation
วางจำหน่ายเมื่อ: 3 มกราคม 2003
เกม
Whistle!: Dai 37-kai Tokyo-to Chuugakkou Sougou Taiiku Soccer Taikai
ผู้พัฒนา: Intense
ผู้จัดจำหน่าย: โตนามิ
แนว: กีฬา
แพลตฟอร์ม: Game Boy Advance
วางจำหน่ายเมื่อ: 27 กุมภาพันธ์ 2003
มังงะ
Whistle! W
เขียนโดย: ไดซูเกะ ฮิงูจิ
สำนักพิมพ์: โชงากูกัง
ในเครือ: Ura Sunday Comics
นิตยสาร: Ura Sunday MangaONE
กลุ่มเป้าหมาย: โชเน็ง
วางจำหน่ายตั้งแต่: 26 กันยายน 2016 – 5 เมษายน 2021
จำนวนเล่ม: 5
ไอ้หนูแข้งทอง (ญี่ปุ่น: ホイッスル!; โรมาจิ: Hoissuru!) เป็นซีรีส์มังงะญี่ปุ่นที่เขียนและวาดภาพโดยไดซูเกะ ฮิงูจิ ตีพิมพ์ในโชเน็งจัมป์รายสัปดาห์ของชูเอชะในเดือนมีนาคม ค.ศ. 1998 ถึงตุลาคม ค.ศ. 2002 จากนั้นจึงนำไปนำเป็นอนิเมะ 39 ตอนที่ออกอากาศในช่อง Animax ทั่วญี่ปุ่นและเกาหลีใต้ จากนั้นจึงมีการทำภาคต่อชื่อ Whistle! W ลงในUra Sunday และ MangaONE ของโชงากูกังในเดือนกันยายน ค.ศ. 2016 ถึงเมษายน ค.ศ. 2021
คำตอบรับ

ไอ้หนูแข้งทอง ได้รับเสียงวิจารณ์ในทางที่ดี Greg McElhatton จาก Read About Comics กล่าวว่า มังงะ ไอ้หนูแข้งทอง มีภาพวาดที่แสดงให้เห็นว่าตัวละครเคลื่อนไหวไปพร้อมกับลูกฟุตบอลในระหว่างการแข่งขันที่ดี David Welsh จาก Precocious Curmudgeon ดล่าวว่า ซีรีส์นี้น่าสนใจมากตรงที่ผู้ที่ไม่มีพื้นฐานฟุตบอลมาก่อนจะสนุกกับการอ่านมังงะ รวมถึงการใช้ภาพประกอบที่เหมือนจริง
แหล่งข้อมูลอื่น

สถานีย่อยฟุตบอล
เว็บไซต์ทางการ (ในภาษาญี่ปุ่น)
Whistle! at Marvelous Entertainment (ในภาษาญี่ปุ่น)
ไอ้หนูแข้งทอง (มังงะ) ที่เครือข่ายข่าวอนิเมะ
โยซูเกะ อิเดงูจิ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  โยซูเกะ อิเดงูจิ
วันเกิด:   (1996-08-23) 23 สิงหาคม ค.ศ. 1996 (28 ปี)
สถานที่เกิด:  ฟูกูโอกะ, ประเทศญี่ปุ่น
ส่วนสูง:  1.71 m (5 ft 7 1⁄2 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  เซลติก
หมายเลข:  21
สโมสรอาชีพ*
| ปี |  ทีม |  ลงเล่น |  (ประตู) |
| 2014–2017 |  กัมบะ โอซากะ |  60 |  (8) |
| 2014–2015 |  → J.League U22 (ยืมตัว) |  11 |  (1) |
| 2018–2019 |  ลีดส์ ยูไนเต็ด |  0 |  (0) |
| 2018 |  → Cultural Leonesa (ยืมตัว) |  5 |  (0) |
| 2018–2019 |  → ชปีลแฟร์ไอนิกกุงกร็อยเทอร์เฟือร์ท (ยืมตัว) |  7 |  (1) |
| 2019 |  → ชปีลแฟร์ไอนิกกุงกร็อยเทอร์เฟือร์ท II (ยืมตัว) |  1 |  (0) |
| 2019–2022 |  กัมบะ โอซากะ |  67 |  (6) |
| 2022– |  เซลติก |  1 |  (0) |
ทีมชาติ
| 2014 |  ทีมชาติญี่ปุ่น U19 |  4 |  (1) |
| 2016 |  ทีมชาติญี่ปุ่น U23 |  4 |  (1) |
| 2017– |  ทีมชาติญี่ปุ่น |  15 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
โยซูเกะ อิเดงูจิ (ญี่ปุ่น: 井手口 陽介; โรมาจิ: Ideguchi Yosuke) เป็นนักฟุตบอลชาวญี่ปุ่น เล่นตำแหน่งกองกองตัวกลางให้กับเซลติกในสกอตแลนด์ และฟุตบอลทีมชาติญี่ปุ่น ก่อนหน้านี้ยังได้ลงแข่งทีมชาติญี่ปุ่นในรุ่นอายุไม่เกิน 19 ปี และอายุไม่เกิน 23 ปี
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 2017 | 11 | 2 |
| 2018 | 1 | 0 |
| รวม | 12 | 2 |